ראשי התיבות של "שואפים, חולמים, מצליחים" – תוכנית שמטרתה להעניק לילדי הקהילה האתיופית ואחרים, החיים בעוני, לפתוח אופק לנתיב של הצלחה, השכלה ותעסוקה. בתוכנית מושם דגש על חיזוק המיומנויות של הילדים והאמונה שלהם בעצמם, פיתוח תפיסת העתיד שלהם, וקידום מענה מותאם ומיטבי לצרכיהם בהווה. התוכנית מתמקדת בשיפור התפקוד הלימודי והחברתי של הילדים, רכישת כישורי חיים, חיזוק תחושת המסוגלות העצמית, הבנת הקשר בין מאמץ בהווה (לימודים) לתוצאה עתידית (תעסוקה), הנגשת ידע על תעסוקה והשכלה ותיווך בין המסגרות החינוכיות לשירותי הרווחה. במסגרת התוכנית, חונכות בנות שירות לאומי את הילדים בבית המשפחה ובבית הספר. התוכנית פועלת במסגרת המחלקות לשירותים חברתיים, באמצעות רכזות יישוביות, רובן עובדות סוציאליות, ובשותפות עם הרשויות המקומיות בהן היא פועלת, משרד החינוך, עמותת בת-עמי, וגורמים מהמגזר העסקי והפילנתרופי.
פרסים.
בשנת 2015 נבחרה התוכנית "מרווחה לעבודה" של "בעצמי" כאחת משלוש הזוכות לשנת 2015 בפרס חזני לחדשנות בשירותי רווחה. בין הנימוקים לבחירתה הזכירה הוועדה בראשות ניצה קסיר מבנק ישראל (ועדה שהורכבה כולה מבכירים נוספים במשק): "פעילותו של צוות העמותה המועמד, מדגימה מקצועיות לעילא וחדשנות, מתוך תפיסה מקיפה של קידום תעסוקתי ושל הקשר שלו למערכת המשפחתית של הפרט הזקוק לקידום זה. מקצועיות וחדשנות זו ראויות לפרס".
ארגון בעצמי נבחר עם נט"ל, בכנס האפקטיביות, כעמותה האפקטיבית ביותר לשנת 2017.
הוועד המנהל.
בראש הוועד המנהל של הארגון עומד גיורא עופר, מנכ"ל קבוצת דיסקונט לשעבר, ולאחר מכן, יו"ר קרן להב. סגן היו"ר הוא צבי טרופ, יו"ר דירקטוריון רפא"ל לשעבר, ולצידם עו"ד יוסף ויצמן, המשנה לראש לשכת עורכי הדין ועוד אישים מתחומי הרווחה, ניהול מלכ"רים, ניהול כספים, אקדמיה, עבודה סוציאלית-תעסוקתית ותחומים נוספים.
היסטוריה.
את "העמותה ליזמות בינתחומית", לימים ארגון "בעצמי", הקימה בשנת 1995 היזמת ואשת החינוך מיכל פרבר. העמותה הוקמה מתוך רצון להניע שינוי עומק באופן ההוראה במערכת החינוך והיא עסקה בהפעלת מיזמים חינוכיים לילדים והכשרה של צוותי הוראה.
"רציתי לתת לילדים כלים ליזמות אישית, רציתי להביא לשינוי בתוך מערכת החינוך ולתת למורות כלים לצאת מחוץ לכותלי הכיתה לתוך חוויות של למידה אותנטית. הילדים הגיעו אחת לשבוע ליום של התנסויות ולמידה פרויקטלית בתחומי התחנה הישנה. ראינו אותם מוציאים לפועל את הדברים שהיו חשובים להם." (מיכל פרבר)
בשנת 2003 לקחה על עצמה העמותה את הפעלת תוכנית שח"ם – שואפים, חולמים, מצליחים. התוכנית פותחה על ידי הג'וינט עבור ילדים מהאוכלוסייה האתיופית, ונכנסה להפעלה ולפיתוח מקצועי בעמותה. בתהליכי הפיתוח בשח"ם נוסף רכיב חדש - פיתוח תפיסת עתיד שאפתנית. הילדים עוברים תהליך של חיזוק המיומנויות, תחושת המסוגלות והאמונה בעצמם, ומרחיבים את היכולת שלהם לדמיין טווח אפשרויות של לימודים ותעסוקה בעתיד.
זיהוי הצורך בקידום תעסוקה, יחד עם הרצון להרחיב את קהל היעד גם לנשים מעוטות הזדמנויות שרוצות להשתלב בתעסוקה, הביאו להרחבת הפרויקט לעבודה עם נשים בשכונת סלע בנתניה בפרויקט שנקרא אז 'נשים ונפלאות'.
במהלך השנים התרחבה התוכנית ליישובים נוספים, ומתוך ההיכרות עם השטח התבססה ההבנה בדבר החשיבות הרבה של תחום התעסוקה לשינוי אישי וחברתי. במקביל להתפתחות הארגון עברו משרדי העמותה מהתחנה המרכזית הישנה, למעין "עליית גג" קטנטנה ברחוב יגאל אלון בתל אביב.
בעקבות ההתנסות בתחום התעסוקה, ומתוך הבנת הצורך הדחוף בשינוי מפת התעסוקה בישראל הוחלט על ידי הוועד המנהל של העמותה להתמקד בתעסוקת מבוגרים ככלי מרכזי לצמצום עוני והדרה. בשנת 2004 שונו מטרות העמותה והחזון שלה, ואיתם גם השם שהותאם לכיוון החדש - בעצמי. בין השנים 2003–2007 הושקעו משאבים רבים בפיתוח של מודל מקצועי שיאפשר עבודה מיטבית עבור נשים בתעסוקה. כך נולדה תוכנית 'מיפנה-מסאר' אשר ליוותה נשים בתהליך משמעותי של שינוי אישי ותעסוקתי. בהמשך הורחבה התוכנית גם לעבודה בקבוצות מעורבות ובקבוצות גברים.
העשור הראשון של שנות ה-2000 התאפיין בגדילה והתפתחות של הארגון. תוכניות שונות, הופעלו אדמיניסטרטיבית ומקצועית על ידי הארגון במסגרת מכרזים ומיזמים משותפים. בהמשך התקבלה החלטה להתמקד בעיקר בהפעלת תוכניות בהן מתאפשר לארגון, מעבר לאדמיניסטרציה הדרושה, להביא לידי ביטוי גם את הערכים, תפיסת העולם הארגונית והניסיון המקצועי שנצבר בפיתוח והפעלה של מודלים ייחודיים בתחום.
על מנת לספק תשתית לפעילות הגדלה והולכת, עבר מטה הארגון בשנת 2007 למשרדים חדשים בבנין פנורמה שבדרום תל אביב.
בשנת 2008 מתוך רצון לתת מענה בפריסה גאוגרפית רחבה לאוכלוסיות מגוונות, הוביל להקמה של קו הסיוע "תעסו-קו", עבור מפוטרים ומחפשי עבודה. כיום מתנדבי תעסו-קו נותנים שירותי ייעוץ וליווי טלפוניים ללמעלה מ-1000 פונים המתמודדים עם אבטלה ותת-תעסוקה.
מאז הקמת העמותה, מתוך שאיפה להרחיב את מוטת ההשפעה של הפעילות, קודמו שיתופי פעולה עם משרדי הממשלה השונים. העמותה נבחרה בשנת 2011 להפעלת תוכנית תעסוקה לרווחה של משרד הרווחה. בשיתוף פעולה עם משרד הרווחה והקרן המשפחתית ע"ש תד אריסון התרחבה פעילות הארגון לרחבי הארץ, ולאזורי פריפריה. התובנות, שהתבססו על הניסיון בשטח ועל המודל שפותח ב'מיפנה מסאר', הוטמעו בתחום הסיוע לאנשים מחוץ למעגל העבודה, ולעובדים בתת-תעסוקה. כיום המודל שפותח ב'מיפנה מסאר' מיושם, בהתאמה לאוכלוסייה, במסגרת התוכנית.
בשנים הראשונות להפעלת תעסוקה לרווחה פותחה העבודה הסוציאלית התעסוקתית כמקצוע מובחן. כיום עובדות סוציאליות תעסוקתיות הן חלק בלתי נפרד מצוותי הרווחה, והמקצוע נלמד כחלק מתוכנית ההכשרה לעובדים סוציאליים ב'מרכז האקדמי לעבודה סוציאלית תעסוקתית' באוניברסיטה העברית.
בשנת 2013 חזרה תוכנית אשת חיל להפעלה בארגון (בין השנים 2006–2010 הופעלה התוכנית בהפעלה אדמיניסטרטיבית בלבד). עם כניסתה הוכפל היקף הפעילות בתוך שנה אחת בלבד והיתפרס על פני הארץ כולה. גדילה זו המשיכה את מהלך ההתפתחות של הארגון וביסוסו כארגון תעסוקה מוביל. כיום עובדים בארגון כ-140 עובדים והמחזור הכספי, שעמד בשנת 2003 על כ-470 אלף שקלים, עמד בשנת 2018 על כ-24 מיליון שקלים.
בהמשך להרחבה לקהלי יעד חדשים, בשנת 2016 פותחה תוכנית מיפנה למשפחה החרדית, ובשנת 2017 נכנס ארגון "בעצמי" לניהול המקצועי של תוכנית "מעברים" לקידום תעסוקה במגזר הכפרי.
בשנת 2019 נכנסה להפעלה התוכניות "דף חדש" לסיוע לנשים נפגעות אלימות יוצאות מקלטים וילדיהן.
מחוזות סמואה
מבחינה מנהלית סמואה מחולקת ל-11 מחוזות ( itūmālō ). חלוקה זו גובשה עוד לפני גילוי האיים על ידי האירופאים. לכל מחוז יש מערכת חוקים (faavae) המבוססת על המנהג המקומי.
90210 היא סדרת נעורים אמריקאית, שפותחה על ידי רוב תומאס, ג'ף ג'ודה וגייב סאקס, והסדרה הרביעית בזיכיון "בוורלי הילס 90210" שנוצרה על ידי דארן סטאר. הסדרה שודרה לראשונה ברשת הטלוויזיה The CW ב-2 בספטמבר 2008 עם שני פרקי ספיישל. המקור של שם הסדרה הוא המיקוד של העיר בוורלי הילס במחוז לוס אנג'לס.
ב-3 במאי 2012, "90210" חודשה לעונה חמישית שהייתה עונתה האחרונה.
רקע כללי.
הסדרה סובבת סביב כמה תלמידים הלומדים בתיכון בוורלי וסט, כולל התושבים החדשים אנני ודיקסון וילסון. אביהם, הארי וילסון, חזר מקנזס לעיר הולדתו בוורלי הילס עם משפחתו כדי לטפל באימו, שחקנית טלוויזיה ותיאטרון לשעבר, טביתה וילסון, שיש לה בעיית שתייה ועימותים עם אשתו דבי. אנני ודיקסון נאבקים להסתגל לחייהם החדשים תוך כדי שהם מתיידדים עם חברים חדשים ושומרים על השאיפות של הוריהם. במשך שתי העונות הראשונות שלה, "90210" הציגה חברי צוות מהסדרה המקורית, כולל ג'ני גארת', שאנן דוהרטי, טורי ספלינג, אן גילספי, וג'ו אי. טאטה. העונה השנייה מאופיינת יותר באופי העיר לוס אנג'לס, בדומה לסדרה אחת שיודעת המשודרת גם היא באותה רשת ומתמקדת בעיר ניו יורק. בסיום העונה השנייה השחקן רוב אסטס המגלם את אבי המשפחה ומנהל התיכון פרש מן הסדרה.
עלילה.
עונה 1.
פרקים 1–24 (24 פרקים). החלה ב-2 בספטמבר 2008 והסתיימה ב-19 במאי 2009.